CELEX: 62020CN0520
Language: fi
Date: 2020-10-16 00:00:00
Title: Asia C-520/20: Ennakkoratkaisupyyntö, jonka Administrativen sad Silistra (Bulgaria) on esittänyt 16.10.2020 – DB ja LY v. Nachalnik na Rayonno upravlenie Silistra pri Oblastna direktsia na Ministerstvo na vatreshnite raboti

14.12.2020   
            
            
               FI
            
            
               Euroopan unionin virallinen lehti
            
            
               C 433/40
            
         
      Ennakkoratkaisupyyntö, jonka Administrativen sad Silistra (Bulgaria) on esittänyt 16.10.2020 – DB ja LY v. Nachalnik na Rayonno upravlenie Silistra pri Oblastna direktsia na Ministerstvo na vatreshnite raboti
      (Asia C-520/20)
      (2020/C 433/49)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Administrativen sad Silistra
      
         Pääasian asianosaiset
      
      
         Kantajat: DB ja LY
      
         Vastaaja: Nachalnik na Rayonno upravlenie Silistra pri Oblastna direktsia na Ministerstvo na vatreshnite raboti
      
         Ennakkoratkaisukysymys
      
      Onko toisen sukupolven Schengenin tietojärjestelmän (SIS II) perustamisesta, toiminnasta ja käytöstä 12.6.2007 tehdyn neuvoston päätöksen 2007/533/YOS 39 artiklaa ja etenkin sen 3 kohtaa tulkittava siten, että siinä sallitaan kansallinen sääntely ja hallintokäytäntö, joiden mukaan toimivaltainen täytäntöönpanoelin voi ja sen täytyy kieltäytyä täytäntöönpanosta, jos on olemassa viitteitä siitä, että Schengenin tietojärjestelmään tallennetulla kuulutuksella ei ole tavoitteita, joiden saavuttamiseksi se annettiin, eikä etenkään 38 artiklan 1 kohdan mukaisia tavoitteita?